open-index/open-wikipedia-markdown huggingface dataset:
1962 இந்தியக் குடியரசுத் துணைத் தலைவர் தேர்தல்

பகுப்பு:இந்தியத் தேர்தல்கள்
**இந்தியக் குடியரசுத் துணைத் தலைவர் தேர்தல் 1962** என்பது 7 மே 1962-ல் இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்ற தேர்தலாகும். சாகீர் உசேன் இப்பதவிக்குத் தேர்ந்தெடுக்கப்பட்டார். முதல் இரண்டு தேர்தல்களும் போட்டியின்றி நடந்ததால், சர்வபள்ளி இராதாகிருஷ்ணன் மட்டுமே வேட்பாளராக இருந்ததால், இந்தியாவில் துணைக் குடியரசுத் தலைவர் பதவிக்குப் போட்டியிருந்த முதல் தேர்தல் இதுவாகும். இத்தேர்தலில் சாகீர் உசேன் என். சி. சமந்த்சின்ஹாரை எதிர்த்து அபார வெற்றி பெற்றார்.

## முடிவுகள்

இந்தியக் குடியரசுத் துணைத் தலைவர் தேர்தல் 1962-முடிவுகள்

## மேலும் பார்க்கவும்

* 1962 இந்திய ஜனாதிபதி தேர்தல்

## மேற்கோள்கள்
1967 இந்தியக் குடியரசுத் துணைத் தலைவர் தேர்தல்

பகுப்பு:இந்தியத் தேர்தல்கள்
**இந்தியக் குடியரசுத் துணைத் தலைவர் தேர்தல் 1967** என்பது 6 மே 1967 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்ற தேர்தலாகும். இந்தப் பதவிக்கு வி. வி. கிரி என்பவர் தேர்ந்தெடுக்கப்பட்டார்.

## முடிவுகள்

இந்தியக் குடியரசுத் துணைத் தலைவர் தேர்தல் 1967-முடிவுகள்

## மேலும் பார்க்கவும்

* 1967 இந்தியக் குடியரசுத் தலைவர் தேர்தல்

## மேற்கோள்கள்
1969 இந்தியக் குடியரசுத் துணைத் தலைவர் தேர்தல்

**இந்தியக் குடியரசுத் துணைத் தலைவர் தேர்தல் 1969** என்பது 30 ஆகத்து 1969 அன்று நடைபெற்றது. இந்தியாவின் நான்காவது துணைக் குடியரசுத் தலைவராக கோபால் சுவரூப் பதக் வெற்றி பெற்றார். தற்போதைய குடியரசுத் தலைவர் சாகீர் உசேன் மறைவுக்குப் பிறகு, குடியரசுத் தலைவர் தேர்தலில் போட்டியிடுவதற்காக, தற்போதைய துணைத் தலைவர் வி. வி. கிரி பதவி விலகியதால் இத்தேர்தல் நடந்தது.

## அட்டவணை
தேர்தல் அட்டவணை 31 சூலை 1969 இந்திய தேர்தல் ஆணையத்தால் அறிவிக்கப்பட்டது.

## முடிவுகள்
இந்திய நாடாளுமன்றத்தின் 759 உறுப்பினர்கள் இத்தேர்தலில் வாக்களிக்கத் தகுதியுடையவர்கள் ஆவார். இத்தேர்தலில் 6 வேட்பாளர்கள் போட்டியிட்டனர். வாக்குப்பதிவு முடிந்த உடனேயே வாக்கு எண்ணிக்கை தொடங்கியது. முதல் விருப்பு வாக்குகள் எண்ணப்பட்டதன் பின்னர் முடிவுகள் அறிவிக்கப்பட்டன. 400 முதல் விருப்பு வாக்குகளைப் பெற்று பதக் தெரிவு செய்யப்பட்டதாக அறிவிக்கப்பட்டது.

## மேலும் பார்க்கவும்

* 1969 இந்தியக் குடியரசுத் தலைவர் தேர்தல்

## மேற்கோள்கள்

பகுப்பு:Elections using electoral votes
பகுப்பு:இந்தியத் தேர்தல்கள்
சுரபி லெட்சுமி

**சுரபி சி.எம்** (*Surabhi Lakshmi*) என்று அழைக்கப்படும் சுரபி லட்சுமி என்பவர், ஒரு இந்திய திரைப்பட நடிகை ஆவார். இவர்  திரைப்படம், தொலைக்காட்சி மற்றும் மேடை ஆகியனவற்றிலும் நடித்து வருகிறார். இவர் மலையாளத் திரைப்படங்கள் மற்றும் தொலைக்காட்சிகளில் தோன்றுகிறார்.

*மின்னாமினுங்கு* என்ற மலையாளத் திரைப்படத்தில் நடுத்தர வயதுடைய தாயின் பாத்திரத்தை ஏற்று நடித்ததற்காக 2016 ஆம் ஆண்டு சிறந்த நடிகைக்கான தேசிய திரைப்பட விருதை வென்றார்.
## ஆரம்பகால வாழ்க்கை
லெட்சுமி அக்டோபர் 5, 1987 ஆண்டு ஆண்டி-ராதா இணையருக்குப் பிறந்தார். இவர் கேரள மாநிலம் கோழிக்கோடில் உள்ள நரிக்குனி எனும் ஊரை சார்ந்தவர்.

கேரள மாநிலம், எர்ணாகுளம் மாவட்டம், காலடியில் உள்ள ஸ்ரீ சங்கராச்சாரியா சமஸ்கிருதப் பல்கலைக்கழகத்தில் முதல் தரவரிசையுடன் பரதநாட்டியத்தில் பி.ஏ பட்டம் பெற்றார்.

சிறீ சங்கராச்சார்யா சமசுகிருதப் பல்கலைக்கழகத்தில் 
நாடகக் கலையில் எம்.ஏ பட்டமும், மகாத்மா காந்தி பல்கலைக்கழகத்தில் நிகழ்த்துக் கலையில் எம்.பில் பட்டமும் பெற்றார்.

2017 ஆம் ஆண்டு நிலவரப்படி, அவர் ஸ்ரீ சங்கராச்சாரியா சமஸ்கிருத பல்கலைக்கழகத்தில் நிகழ்த்துக் கலையில் பி.எச்.டி மாணவி ஆவார்.

சுரபி லெட்சுமி அனைத்து விவரங்கள் உள்ளன

## மேற்கோள்கள்
 
## புற இணைப்புகள்

*  
* 
* Official Facebook page
* Press Information Bureau, Government of India (64th National Film Awards, 2016 Announcement)

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:கோழிக்கோடு மாவட்ட மக்கள்
பகுப்பு:தமிழ்த் திரைப்பட நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:இந்தியத் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
1984 இந்தியக் குடியரசுத் துணைத் தலைவர் தேர்தல்

பகுப்பு:இந்தியத் தேர்தல்கள்
**இந்தியக் குடியரசுத் துணைத் தலைவர் தேர்தல் 1984** என்பது 22 ஆகத்து 1984 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. தேர்தலில் பி. சி. காம்ப்ளேவை தோற்கடித்து ரா. வெங்கடராமன் இப்பதவிக்குத் தேர்ந்தெடுக்கப்பட்டார்.

## முடிவுகள்
இந்தியக் குடியரசுத் துணைத் தலைவர் தேர்தல் 1984-முடிவுகள்

## மேலும் பார்க்கவும்

* 1982 இந்தியக் குடியரசுத் தலைவர் தேர்தல்

## மேற்கோள்கள்
தி. சா. ராஜு

**தி. சா. ராஜு** (பிறப்பு: 15 ஆகத்து 1926) தமிழக எழுத்தாளரும், பொறியாளரும் , இராணுவ அதிகாரியும், ஓமியோபதி மருத்துவரும் ஆவார். தி. சா. ராஜு, சிவகுமாரன் ஆகிய பெயர்களில் இவர் எழுதியுள்ளார். 1996 இல் இவருக்கு தமிழில் சிறந்த மொழிபெயர்ப்பாளருக்கான சாகித்திய அகாதமி விருது கிடைத்தது.

## வாழ்க்கைக் குறிப்பு
தில்லைஸ்தானம் சாம்பசிவ ஐயர் ராஜு என்ற இயற்பெயர் கொண்ட தி. சா. ராஜு திருவையாற்றை அடுத்துள்ள தில்லைஸ்தானம் என்ற ஊரில் பிறந்தவர். இவரின் தந்தை சாம்பசிவ ஐயர் விடுதலைப் போராட்ட வீரர், தமிழ், சமற்கிருத மொழிகளில் புலமை கொண்டவர். இயந்திரவியலில் பொறியியல் பட்டம் பெற்ற ராஜு இந்திய இராணுவத்தில் மேஜராகச் சேர்ந்தார். பல ஆண்டுகள் பஞ்சாபில் பணியாற்றினார்.

## எழுத்துப் பணி
தான் பணியாற்றிய இடங்களின் முக்கிய சுற்றுலாத் தலங்கள் பற்றி அவர் பல கட்டுரைகளை கல்கியில் எழுதினார். இவற்றில் 'பட்னாவைப் பார்த்தேன்', 'பனி மலர்கள்' என்ற தொடர்கள் குறிப்பிடத்தக்கவை ஆகும். இவரது சிறுகதைகள் கல்கி, கலைமகள், தினமணி கதிர், ஆனந்த விகடன், மஞ்சரி ஆகிய இதழ்களில் வெளிவந்தன. பஞ்சாபியரான மேஜர் ஜெனரல் ஆகுலுவாலியா எழுதிய தன்வரலாற்று நூலை தமிழில் 'மன்னும் இமயமலை' என்ற தலைப்பில் எழுதி நூலாக வெளியிட்டார். இவரது 'அட, மண்ணில் தெரியுதோர் வானம்' என்ற மொழிபெயர்ப்புத் தொடர் தினமணி கதிரில் வெளிவந்து பெரும் வரவேற்பைப் பெற்றது.

## ஓமியோபதி மருத்துவம்
ராஜு ஐதராபாதில் பணியாற்றிய சேசாச்சாரி என்ற ஓமியோபதி மருத்துவரிடம் முறையாக ஓமியோபதியைக் கற்றுத் தேர்ந்து மருத்துவரானார். தனது ஓமியோபதி அனுபவங்களைத் தொகுத்து 'ஹோமியோபதி மருத்துவம்' என்ற தலைப்பில் நூல் ஒன்றையும் வெளியிட்டுள்ளார்.

## விருதுகள்
*1996 இல் *மங்கியதோர் நிலவினிலே* என்ற நூலுக்காக மொழிபெயர்ப்புக்காக சாகித்திய அகாதமி விருது.
*சிறுகதைகளுக்காக தமிழ் எழுத்தாளர் சங்கத்தின் தங்கப் பதக்கம்

## எழுதிய நூல்கள்
### சிறுகதைத் தொகுப்புகள்
*காட்டுநிலா
*பட்டாளக்காரன்
*ஒளிவிளக்கு
*அட மண்ணில் தெரியுது வானம்
*நாத அலைகள்

### புதினங்கள்
*லெஃப்டினண்ட் கோவிந்தன்
*காட்டாறு
*காளியின் கருணை
*விண்மட்டும் தெய்வமன்று
*பாப்ஜி
*ஒரு நாற்காலியின் கதை
*இசைக்க மறைந்த பாடல்
*எங்கிருந்தோ வந்தான்

### மொழிபெயர்ப்பு நூல்கள்
*இதுதான் நம் வாழ்க்கை
*மங்கியதோர் நிலவினிலே (சாகித்திய அகாதமி விருது பெற்றது)
*மன்னும் இமௌஅமலை
*பெண்ணொன்று பூமிதனில் பிறந்து விட்டால்
*நமது தரைப்படை
*நமது வான்படை

### கட்டுரை நூல்கள்
*மகாகவி பாரதியார் கவிதையும் வாழ்கையும்
*பாரதி ஒரு வாழ்நெறி
*பாரதி போற்றிய மன்னரும் உபநிடதங்களும்
*பாவேந்தரின் பாரதி
*உலகம் உவப்ப
*துப்பாக்கி உமது தோழன்
*மருத்துவம் சில சிந்தனைகள்
*நம்பிக்கைக்குரிய நம் வீரர்
*நாமிருக்கும் நாடு
*நிகழ்ச்சிகள் நினைவுகள்
*ஹோமியோபதி மருத்துவம்
*ஹோமியோபதி கனிமங்கள்
*ஹோமியோபதி அற்புதங்கள்
*ஹோமியோபதி என்றால் என்ன?
*பலமுனை நிவாரணிகள் பன்னிரண்டு

## மேற்கோள்கள்

பகுப்பு:1926 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:தஞ்சாவூர் மாவட்ட மக்கள்
பகுப்பு:இந்தியப் பொறியியலாளர்கள்
பகுப்பு:இந்திய மருத்துவர்கள்
பகுப்பு:தமிழ்நாட்டு மருத்துவர்கள்
பகுப்பு:இந்தியப் படைத்துறையினர்
பகுப்பு:சாகித்திய அகாதமி விருது பெற்ற தமிழ் எழுத்தாளர்கள்
1987 இந்தியக் குடியரசுத் துணைத் தலைவர் தேர்தல்

**இந்தியக் குடியரசுத் துணைத் தலைவர் தேர்தல் 1987** (*1987 Indian vice presidential election*),  என்பது 1987ஆம் ஆண்டின் நடுப்பகுதியில் இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடத்தப்பட்ட தேர்தலாகும். குடியரசுத் தலைவராக ரா. வெங்கட்ராமன் தேர்ந்தெடுக்கப்பட்டதைத் தொடர்ந்து தனது துணைக் குடியரசுத் தலைவர் பதவியிலிருந்து விலகினார். எனவே இப்பதவிக்கு சங்கர் தயாள் சர்மா போட்டியின்றி தேர்ந்தெடுக்கப்பட்டதாகத் தேர்தலின் இறுதி நாளான 21 ஆகத்து 1987 அன்று அறிவிக்கப்பட்டார். இந்தத் தேர்தலில் ஒன்றுக்கு மேற்பட்ட வேட்பாளர்கள் போட்டியிட்டிருந்தால், தேர்தல் செப்டம்பர் 7, 1987 அன்று நடந்திருக்கும்.

## அட்டவணை
தேர்தல் அட்டவணை ஆகத்து 4, 1952 அன்று இந்தியத் தேர்தல் ஆணையத்தால் அறிவிக்கப்பட்டது.

## முடிவு
இத்தேர்தலில் நாடாளுமன்ற மக்களவை மற்றும் மாநிலங்களவையினைச் சார்ந்த உறுப்பினர்கள் 790 பேரைக் கொண்ட வாக்காளர் பட்டியல் தயார் செய்யப்பட்டது. இதில் 27 பேர் வேட்புமனு தாக்கல் செய்தனர். இவர்களில் 26 பேரின் வேட்புமனுவை பரிசீலனைக்குப் பிறகு தள்ளுபடி செய்து, சங்கர் தயாள் சர்மாவின் வேட்புமனு மட்டுமே செல்லுபடியாகும் எனக் கருதி தேர்தல் அதிகாரி அறிவித்தார். ஒரே ஒரு வேட்பாளர் மட்டும் போட்டியிலிருந்ததால், சங்கர் தயாள் சர்மா 25 ஏப்ரல் 1952 அன்று துணைக் குடியரசுத் தலைவர் பதவிக்கு போட்டியின்றி தேர்ந்தெடுக்கப்பட்டதாக அறிவிக்கப்பட்டார். இவர் 9 செப்டம்பர் 1987 அன்று பதவியேற்றார்.

## மேலும் பார்க்கவும்

* 1987 இந்தியக் குடியரசுத் தலைவர் தேர்தல்

## மேற்கோள்கள்

பகுப்பு:Elections using electoral votes
பகுப்பு:இந்தியத் தேர்தல்கள்
1997 இந்தியக் குடியரசுத் துணைத் தலைவர் தேர்தல்

பகுப்பு:இந்தியத் தேர்தல்கள்

**இந்தியக் குடியரசுத் துணைத் தலைவர் தேர்தல் 1997** (*1997 Indian vice presidential election*) என்பது 16 ஆகத்து 1997ஆம் அன்று இந்தியாவின் துணைக் குடியரசுத் தலைவராகத் தேர்ந்தெடுப்பதற்காக நடைபெற்றது. கிரிஷண் காந்த் சுர்ஜித் சிங் பர்னாலாவை தோற்கடித்து இந்தியாவின் 10வது துணைக் குடியரசுத் தலைவராகப் பதவியேற்றார். குடியரசுத் தலைவர் தேர்தலில் வெற்றி பெற்றதைத் தொடர்ந்து, தற்போதைய, கே. ஆர். நாராயணன், பதவியேற்றதால் துணைக்குடியரசுத் தலைவர் பதவி வெற்றிடமாக இருந்தது.

## வேட்பாளர்கள்

படிமம்:H E Shri Surjit Singh Barnala.jpg|


## முடிவுகள்
இந்தியக் குடியரசுத் துணைத் தலைவர் தேர்தல் 1997-முடிவுகள்

## மேலும் பார்க்கவும்

* 1997 இந்தியக் குடியரசுத் தலைவர் தேர்தல்

## மேற்கோள்கள்
1974 இந்தியக் குடியரசுத் துணைத் தலைவர் தேர்தல்

பகுப்பு:இந்தியத் தேர்தல்கள்

**இந்தியக் குடியரசுத் துணைத் தலைவர் தேர்தல் 1974** என்பது 27 ஆகத்து 1974 அன்று நடைபெற்றது. பி. டி. ஜட்டி தனது எதிரியான நிரால் எனம் ஹோரோவை தோற்கடித்து இந்தியாவின் ஐந்தாவது துணைக் குடியரசுத் தலைவரானார்.

துணைக் குடியரசுத் தலைவர் தேர்தல் தொடர்பான சட்டத்தில் பின்வருமாறு சில மாற்றங்கள் செய்யப்பட்டன:

* துணைக் குடியரசுத் தலைவர் வேட்பாளரின் வேட்புமனுவில் குறைந்தபட்சம் 5 வாக்காளர்கள் முன்மொழிபவர்களாகவும், 5 வாக்காளர்கள் வழிமொழிபவர்களாகவும் இருக்க வேண்டும்.
* பாதுகாப்பு வைப்புத்தொகை ரூ . 2,500
* எந்தவொரு வேட்பாளரும் அல்லது குறைந்தபட்சம் 10 வாக்காளர்கள் மனுதாரர்களாக இணைந்து தேர்தலை எதிர்த்து மனுவை உச்ச நீதிமன்றத்தில் தாக்கல் செய்ய முடியும்.
* குடியரசுத் தலைவர் மற்றும் துணைக் குடியரசுத் தலைவர் பதவிகளுக்கான தேர்தலுக்கான கால அட்டவணை சட்டப்பூர்வமாக்கப்பட்டது. வேட்புமனு தாக்கல் செய்வதற்கான கடைசி தேதி, தேர்தல் அறிவிப்பு வெளியான 14-ம் தேதி என்றும், வேட்புமனு தாக்கல் செய்வதற்கான கடைசி தேதிக்கு அடுத்த நாள், வேட்புமனுக்களைத் திரும்பப் பெறுவதற்கான கடைசி நாளாகும். பரிசீலனை தேதி மற்றும் வாக்கெடுப்பு தேதிக்கு அடுத்த இரண்டாவது நாள், தேவைப்பட்டால், வேட்புமனுக்களைத் திரும்பப் பெறுவதற்கான கடைசி தேதிக்குப் பிறகு பதினைந்தாவது நாளுக்கு முன்னதாக இருக்கக்கூடாது.

## முடிவுகள்
இந்தியக் குடியரசுத் துணைத் தலைவர் தேர்தல் 1974-முடிவுகள்

## மேலும் பார்க்கவும்

* 1974 இந்தியக் குடியரசுத் தலைவர் தேர்தல்

## மேற்கோள்கள்
1979 இந்தியக் குடியரசுத் துணைத் தலைவர் தேர்தல்

**இந்தியக் குடியரசுத் துணைத் தலைவர் தேர்தல் 1979** என்பது ஆண்டின் மத்தியில் இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. இந்தப் பதவிக்கு முன்னாள் இந்தியத் தலைமை நீதிபதி முகம்மது இதயத்துல்லா போட்டியின்றி தேர்ந்தெடுக்கப்பட்டார். ஒன்றுக்கு மேற்பட்ட வேட்பாளர்கள் தேர்தலில் போட்டியிட்டிருந்தால், ஆகத்து 27, 1979 அன்று தேர்தல் நடந்திருக்கும்.

## அட்டவணை
தேர்தல் அட்டவணை 23 சூலை 1979 அன்று இந்தியத் தேர்தல் ஆணையத்தால் அறிவிக்கப்பட்டது.

## முடிவுகள்
முகம்மது இதயத்துல்லா 1979 ஆகத்து 9 அன்று துணைத் தலைவர் பதவிக்குப் போட்டியின்றி தேர்ந்தெடுக்கப்பட்டதாக அறிவிக்கப்பட்டார். இவர் 31 ஆகத்து 1979 அன்று பதவியேற்றார்.

## மேலும் பார்க்கவும்

* 1977 இந்தியக் குடியரசுத் தலைவர் தேர்தல்

## மேற்கோள்கள்

பகுப்பு:Elections using electoral votes
பகுப்பு:இந்தியத் தேர்தல்கள்
தஞ்சோங் கிலிங்

**தஞ்சோங் கிலிங்** அல்லது **தஞ்சோங் கிலிங்கான்** (ஆங்கிலம்: *Tanjung Kling* அல்லது *Tanjung Klingon*; மலாய் மொழி: *Tanjung Kling*) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு கடற்கரை கிராமப்புற நகரமாகும். இங்குதான் அங் துவா எனும் மலாக்கா சுல்தானக வீரரின் கல்லறை உள்ளது.

தஞ்சோங் கிலிங் கடற்கரை நகரத்திற்கு அருகில் உள்ள இதர கடற்கரை சிறுநகரங்கள் பந்தாய் குண்டூர்; மற்றும் பந்தாய் புத்திரி. இந்த தஞ்சோங் கிலிங் நகரம் மலாக்கா மாநகரத்தையும்; மஸ்ஜித் தானா நகரத்தையும் இணைக்கும் பிரதான கூட்டரசு சாலைக்கு இடையில் அமைந்துள்ளது.

## வரலாறு

வரலாற்று ரீதியாக, தஞ்சோங் கிலிங் எனும் பெயர், இந்தியா, கலிங்கா கண்டத்தில் இருந்து குடியேறிய மக்களின் பெயரில் இருந்து பெற்று இருக்கலாம் என உள்நாட்டு வரலாற்று ஆசிரியர்கள் கருதுகிறார்கள்.
 
தஞ்சோங் கிலிங் நகரைத் தவிர பெக்கான் கெலிங் *(Pekan Keling),* கம்போங் கெலிங் *(Kampong Keling)* போன்ற பல இடங்களிலும்; கலிங்கா கண்டத்தில் இருந்து மக்கள் குடியேறி உள்ளார்கள்.

மலாக்கா சுல்தானகத்தின் காலத்தில், தஞ்சோங் கிலிங் பகுதிகளில், தமிழ் வணிகர்கள் சிறப்பாக வாழ்ந்தனர் என்று சொல்லப் படுகிறது.

### காசுடனேடா வரலாற்று ஆசிரியர்

காசுடனேடா *(Castanheda)* எனும் போர்த்துகீசிய வரலாற்று ஆசிரியர் 1528 முதல் 1538 வரை மலாக்காவில் தங்கி இருந்தார். மலாக்காவைப் பற்றி பற்றி விரிவாக எழுதி உள்ளார். அப்போது அங்கு வாழ்ந்த தமிழர்களைச் சிட்டி என்று பதிவு செய்து உள்ளார்.

சிட்டி அல்லது செட்டி *(Chitty)* எனப்படுவோர் முற்காலத்தில் இருந்தே மலாக்காவில் வாழும் தமிழர் ஆவர். மலாக்கா சுல்தானிய காலத்தில், சிட்டிகள் தமிழ்நாட்டில் இருந்து மலாக்காவிற்கு வந்ததாக வரலாற்று ஆவணங்கள் தெரிவிக்கின்றன.

## மலாக்கா சிட்டிகள்

மலாக்காவில் குடியேறியபின், மலாய் மக்களையும் சீனர்களையும், பிற இந்தோனேசிய, மலேசியத் தீவுகளில் வாழ்ந்த மக்களையும் திருமணம் செய்து கொண்டனர். மலாக்கா சுல்தானக காலத்திற்குப் பிறகு, மலாக்கா சிட்டிகள் தங்கள் தாயகத்துடனான தொடர்புகளை இழந்தனர்.

தஞ்சோங் கிலிங் பகுதிகளில் வாழ்ந்த மலாக்கா சிட்டிகள், தற்சமயம் மலாக்கா நகரின் கஜா பேராங் சாலை மருங்கிலும் வாழ்ந்து வருகின்றனர். இந்த வம்சாவளியைச் சேர்ந்த பலர், சிங்கப்பூரிலும், மலாக்காவின் பிற பகுதிகளிலும் வேலை செய்கின்றனர்.

### பிற நகரங்கள்

* மலாக்கா மாநகரத்தில் இருந்து 13 கி.மீ.;
* அலோர் காஜாவில் இருந்து 17 கி.மீ.;
* ஆயர் குரோ வடக்கு-தெற்கு விரைவுசாலை (மலேசியா) கட்டணச் சாவடியில் இருந்து 20 கி.மீ.; தொலைவில் இருக்கிறது.

தஞ்சோங் கிலிங் நகரத்திற்கு மிக அருகில் இருக்கும் நகரங்கள் சுங்கை ஊடாங்; மஸ்ஜித் தானா; மலாக்கா மாநகரம் ஆகிய நகரங்களாகும்.

## கட்டமைப்பு

## சுற்றுலா

## மேற்கோள்கள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
மாலிம் ஜெயா

**மாலிம் ஜெயா** (ஆங்கிலம்: *Tanjung Kling*; மலாய் மொழி: *Tanjung Kling*) என்பது மலேசியா, மலாக்கா, மத்திய மலாக்கா மாவட்டத்தில் புதிதாக உருவாக்கப்பட்ட ஒரு நகரமாகும். மலாக்கா மாநகரத்திற்கு மிக அருகில் அமைந்து இருக்கும் நகரம்.

1990-ஆம் ஆண்டுகளில் உருவாக்கப்பட்ட இந்த நகரம் பல்வகையான உணவகங்களுக்குப் புகழ்பெற்று விளங்குகிறது. இந்த நகர்ப் பகுதியில் இந்தியர்களும் அதிகமாக குடியேறி உள்ளனர்.

மலாக்கா மாநகரில் இருந்து 8 கி.மீ. தொலைவில் இந்தப் புது நகரம் அமைந்து உள்ளது. மலாக்கா நகர நாடாளுமன்றத் தொகுதியையும்; கெசிடாங் *(Kesidang)* சட்டமன்றத் தொகுதியையும் பிரதிநிதிக்கிறது.

## அருகாமை நகரங்கள்
# பத்து பிரண்டாம்
# பாச்சாங்
# கிளேபாங்

## வீட்டுமனைத் திட்டங்கள்

# மாலிம் ஜெயா தொழில் பூங்கா - *Taman Industri Malim Jaya*
# தாமான் ஐ.கே.எஸ் மாலிம் ஜெயா - *Taman IKS Malim Jaya*
# தாமான் பாசிர் பூத்தே - *Taman Pasir Puteh*
# தாமான் விதுரி - *Taman Widuri*

## மேற்கோள்கள்

## மேலும் காண்க

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
சங்கல் கல்வெட்டு

**சங்கல் கல்வெட்டு** (*Canggal inscription*) என்பது 732 ஆம் ஆண்டு வெட்டப்பட்ட  சமசுகிருத கல்வெட்டு ஆகும். இது இந்தோனேசியாவின் நடுச் சாவகத்தில் உள்ள சலாம், மாகெலாங் ரீஜென்சியில் உள்ள கதிலுவிஹ் என்ற கிராமத்தில் உள்ள வுக்கிர் கோவில் வளாகத்தில் கண்டுபிடிக்கப்பட்டது.

இந்தக் கல்வெட்டு பல்லவ எழுத்துமுறையில் எழுதப்பட்டுள்ளது. இந்த கல்வெட்டு சஞ்சயனின் ஆணையைக் கொண்டதாக உள்ளது. அதில் அவர் தன்னை மாதரம் இராச்சியத்தின் உலகளாவிய ஆட்சியாளராக அறிவித்துக்கொண்டுள்ளார்.

## உள்ளடக்கம்

சஞ்சயனின் உத்தரவின் பேரில் குஞ்சரகுஞ்ச நாட்டில் *[[இலிங்கம்]]*  அமைக்கப்பட்டதை கல்வெட்டு விவரிக்கிறது. *இலிங்கம்* யாவா ( ஜாவா ) என்ற உன்னத தீவில் அமைந்துள்ளது. கல்வெட்டானது அப்பகுதி "தானியங்களும், தங்கச் சுரங்கங்களும் நிறைந்தது" என்று விவரிக்கிறது.  

யாவத்வீபம் ("ஜாவா தீவு"),  நீண்ட காலமாக ஞானம் மற்றும் நல்லொழுக்கமுள்ள மன்னர் சன்னாவின் ஆட்சியின் கீழ் இருந்தது. ஆனால் அவரது மரணத்திற்குப் பிறகு ஒற்றுமையின்றி வீழ்ந்தது. குழப்பமான காலகட்டத்தின் நடுவில், சன்னகாவின் (சன்னாவின் சகோதரி) மகன் சஞ்சயன்   அரியணை ஏறினார். 

சஞ்சயன் புனித நூல்கள், தற்காப்புக் கலைகள் போன்றவற்றை கற்றவராக இருந்தார். இராணுவ வலிமையால் அண்டை பகுதிகளை கைப்பற்றிய பிறகு அவரது ஆட்சி அமைதியாகவும் வளமாகவும் இருந்தது.  என்ற குறிப்புகள் உள்ளன.

### குஞ்சரவின் துறவு நிலம்

கல்வெட்டு *குஞ்சரகுஞ்சம்* தேசத்தை குறிப்பிடுகிறது, ஒருவேளை அது "குஞ்சரவின் துறவு நிலம்" என்று பொருள்படும். இது தென்னிந்தியாவில் மதிக்கப்படும் இந்து துறவியான அகத்தியரின் துறவு என பொருள் கொள்ளப்பட்டுள்ளது. இராமாயணத்தில்  குஞ்சரா  அகத்தியர் வசித்த இடங்களில் ஒன்று என்ற குறிப்பு உள்ளது.

சஞ்சயன், சன்னா, சன்னாஹா என்ற பெயர்கள் கரிதா பராஹ்யங்கன் என்ற கையெழுத்துப் பிரதியில் குறிப்பிடப்பட்டுள்ளது. இது 16 ஆம் நூற்றாண்டில் இயற்றப்பட்ட பிற்கால நூலாகும். இது இந்த வரலாற்று நபரைக் குறிப்பதாக கூறப்படுகிறது.

## மேற்கோள்கள்

## வெளி இணைப்புகள்

பகுப்பு:சிறீ விஜயம்
பகுப்பு:பிராமிய எழுத்துமுறைகள்
பகுப்பு:இந்தோனேசியாவின் தொல்லியல்
பகுப்பு:இந்தோனேசியாவில் உள்ள கல்வெட்டுகள்
பகுப்பு:இந்தோனேசியாவில் உள்ள சமசுகிருத கல்வெட்டுகள்
பகுப்பு:736
பகுப்பு:மாதரம் இராச்சியம்
மலேசிய கூட்டரசு சாலை 6

**மலேசிய கூட்டரசு சாலை 6** அல்லது **கூட்டரசு சாலை 6 (மலேசியா)** (ஆங்கிலம்: *Malaysia Federal Route 6* அல்லது *Federal Route 6*; மலாய்: *Laluan Persekutuan Malaysia 6* அல்லது *Jalan Persekutuan 6*) என்பது மலேசியா பினாங்கு தீவை சுற்றிவரும் மலேசியக் கூட்டரசு சாலை அமைப்பாகும். 

இந்தச் சாலை பினாங்கு மாநிலத்தில் மிக முக்கியமான நெடுஞ்சாலை. அத்துடன் மலேசியாவில் உருவாக்கப்பட்ட மிகப் பழைமையான சாலைகளில் ஒன்றாகும். 

## பின்னணி

கூட்டரசு சாலை 6, பினாங்கு தீவு வழியாகச் செல்லும் முக்கிய வட்ட நெடுஞ்சாலையாகும். 

அதன் தொடக்க முனையம் (கிலோமீட்டர் 0) மற்றும் இறுதி முனையம் ஜார்ஜ் டவுன் நகரின் பினாங்கு துறைமுக சுற்று வட்டத்தில் *(Penang Port Roundabout)* அமைந்துள்ளது. 1920-ஆம் ஆண்டில் பிரித்தானிய மலாயா அரசாங்கத்தால் உருவாக்கப்பட்டது.

## வரலாறு

## மேலும் காண்க
* கூட்டரசு சாலை 1 (மலேசியா)
* கூட்டரசு சாலை 2 (மலேசியா)
* கூட்டரசு சாலை 3 (மலேசியா)
* கூட்டரசு சாலை 4 (மலேசியா)
* கூட்டரசு சாலை 5 (மலேசியா)

## மேற்கோள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:ஜார்ஜ் டவுன், பினாங்கு
காரா குலாகு

**காரா குலாகு** என்பவர் சகதாயி கானரசின் கான் ஆவார். இவர் முத்துகனின் மகன் ஆவார். முத்துகன் சகதாயி கானின் விருப்பத்திற்குரிய மகன் ஆவார். ஆனால் இவர் 1221ஆம் ஆண்டு பாமியான் முற்றுகையின்போது கொல்லப்பட்டார். காரா குலாகு கானாகுவதற்காக சகதாயி கான் மற்றும் ஒக்தாயி கான் முன்மொழிந்தனர். காரா குலாகுவிற்கு வயது குறைவாக இருந்த காரணத்தால் எபுசுகுன் அவருக்குப் பிரதிநிதியாகச் செயல்பட்டார். தனக்கு உண்மையான அதிகாரம் இருக்க வேண்டும் என்பதற்காக 1246ஆம் ஆண்டு ககானான குயுக் கான் காரா குலாகுவைப் பதவியிலிருந்து நீக்கி, காரா குலாகுவின் சிற்றப்பன் எசு மோங்கேயைப் பதவியில் அமர்த்தினார். 

எனினும் குயுக் கானுக்குப் பிறகு பதவிக்கு வந்த மோங்கே கானுக்கு ஒக்தாயி குடும்ப உறுப்பினர்களை ஒழித்துக்கட்டுவதில் உதவிகரமாக இருந்ததால் காரா குலாகு ககானின் விருப்பத்திற்குரியவர் ஆனார். காரா குலாகுவிற்குச் சகதாயி கானரசின் கானாக மீண்டும் பதவி வழங்கப்பட்டது. எனினும் தனது நாட்டிற்குத் திரும்பும் முன்னரே இவர் இறந்தார். இவரது மனைவியான ஒர்கானா கதுன் பிரதிநிதியாகச் செயல்படமோங்கே அனுமதி அளித்தார். காரா குலாகுவிற்குப் பிறகு அவரது மகன் முபாரக் ஷா ஆட்சிக்கு வந்தார். 

## உசாத்துணை


பகுப்பு:1252 இறப்புகள்
பகுப்பு:சகதாயி கான்கள்
1992 இந்தியக் குடியரசுத் துணைத் தலைவர் தேர்தல்

**இந்தியக் குடியரசுத் துணைத் தலைவர் தேர்தல் 1992** (*1992 Indian vice presidential election*) என்பது 19 ஆகத்து 1992 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்றது. கே. ஆர். நாராயணன், காக்கா ஜோகிந்தர் சிங்கை தோற்கடித்து இந்தியாவின் 9வது துணைக் குடியரசுத் தலைவராகப் பதவியேற்றார். மொத்த வாக்கான 701 வாக்குகளில், நாராயணன் 700 வாக்குகளைப் பெற்றார். சிங் ஒரே ஒரு வாக்கினை மட்டுமே பெற்றார். சங்கர் தயாள் சர்மா குடியரசுத் தலைவர் தேர்தலில் வெற்றி பெற்றதைத் தொடர்ந்து, இத்தேர்தல் நடைபெற்றது.

## வேட்பாளர்கள்

File:K. R. Narayanan.jpg|
File:Emblem of India.svg|


## முடிவுகள்
இந்தியக் குடியரசுத் துணைத் தலைவர் தேர்தல் 1992-முடிவுகள்

## மேற்கோள்கள்

## மேலும் காண்க
* இந்தியக் குடியரசுத் தலைவர் தேர்தல், 1992

பகுப்பு:இந்தியத் தேர்தல்கள்
அரசு கலை மற்றும் அறிவியல் கல்லூரி, தரகம்பட்டி

**அரசு கலை மற்றும் அறிவியல் கல்லூரி, தரகம்பட்டி** (*Government Arts and Science College, Tharagampatti*) என்பது இந்தியாவின் தமிழ்நாட்டில் கரூர் மாவட்டம் தரகம்பட்டியில் செயல்பட்டு வரும் இரு பாலருக்கான அரசுக் கலை கல்லூரியாகும். இக்கல்லூரி 2020ஆம் ஆண்டு தமிழக அரசால் தொடங்கப்பட்டது.

## கற்பிக்கப்படும் பாடங்கள்
### இளங்கலை
* தமிழ் 
* ஆங்கிலம் 
* பொருளியல்
* வணிகவியல்
*அரசியல் அறிவியல்
### இளம் அறிவியல்
* கணிதம்
* கணினி அறிவியல்

## மேற்கோள்கள்

பகுப்பு: பாரதிதாசன் பல்கலைக்கழக இணைவுக்கல்லூரிகள்
பகுப்பு:கரூர் மாவட்டத்திலுள்ள அரசினர் கலைக் கல்லூரிகள்
2007 இந்தியக் குடியரசுத் துணைத் தலைவர் தேர்தல்

பகுப்பு:இந்தியத் தேர்தல்கள்

**இந்தியக் குடியரசுத் துணைத் தலைவர் தேர்தல் 2007** (*2007 Indian vice-presidential election*) என்பது 2007ஆம் ஆண்டு முதல் 2012ஆம் ஆண்டு வரை இந்தியக் குடியரசுத் துணைத் தலைவரைத் **தேர்ந்தெடுக்க** 10 ஆகத்து 2007 அன்று நடைபெற்ற தேர்தலாகும். இந்தியத் தேசிய காங்கிரசைச் சேர்ந்த முகமது அமீத் அன்சாரி இப்பதவிக்குத் தேர்ந்தெடுக்கப்பட்டார். தற்போதைய, பைரோன் சிங் செகாவத் மறுதேர்தலைக் கோரவில்லை; அதற்குப் பதிலாக 2007 தேர்தலில் இந்தியக் குடியரசுத் தலைவர் பதவிக்குப் போட்டியிட்டார். இத்தேர்தலில் இவர் பிரதிபா பாட்டிலிடம் தோல்வியடைந்தார். பாட்டில் பதவியேற்பதற்கு சில நாட்களுக்கு முன்பு இவர் குடியரசுத் துணைத்தலைவர் பதவியிலிருந்து விலகினார்.

## பின்னணி
இந்தியாவின் துணைக் குடியரசுத் தலைவர் பதவிக்காலம் 5 ஆண்டுகள் ஆகும். பைரோன் சிங் செகாவத்தின் பதவிக்காலம் ஆகத்து 18, 2007 வரை இருந்ததால், இவரைத் தொடர்ந்து பொறுப்பேற்பவரைத் தேர்ந்தெடுக்கத் தேர்தல் தேவைப்பட்டது.

### வாக்காளார்கள்
இத்தேர்தலில் 245 மாநிலங்களவை உறுப்பினர்கள் மற்றும் 545 மக்களவை உறுப்பினர்கள் என மொத்தம் 790 வாக்காளர்கள் உள்ளனர்.

### அதிகாரிகள்
தேர்தல் அதிகாரி: முனைவர் யோகேந்திர நரேன், பொதுச் செயலாளர், மக்களவைஉதவி தேர்தல் நடத்தும் அலுவலர்கள்: என். சி. ஜோஷி & ரவி காந்த் சோப்ரா

## முடிவுகள்

இந்தியக் குடியரசுத் துணைத் தலைவர் தேர்தல் 2007-முடிவுகள்

## மேலும் பார்க்கவும்

* 2007 இந்தியக் குடியரசுத் தலைவர் தேர்தல்

## மேற்கோள்கள்
2002 இந்தியக் குடியரசுத் துணைத் தலைவர் தேர்தல்

**இந்தியக் குடியரசுத் துணைத் தலைவர் தேர்தல் 2002** (2002 Indian vice presidential election) என்பது இந்தியத் துணைக் குடியரசுத் தலைவரை தேர்ந்தெடுக்க ஆகத்து 12, 2002 அன்று நடைபெற்ற தேர்தலாகும். பைரோன் சிங் செகாவத், சுசில்குமார் சிண்டேவை தோற்கடித்து இந்தியாவின் 11வது துணைக் குடியரசுத் தலைவராக ஆனார். குடியரசுத் துணைத் தலைவராகப் பதவியிலிருந்த கிருஷண் காந்த் தேர்தலில் போட்டியிடவில்லை, தேர்தலுக்கு முன்பே மரணமடைந்தார்.

## வேட்பாளர்கள்

File:Bhairon Singh Shekhawat.jpg|
File:Sushilkumar Shinde.JPG|


## முடிவுகள்

இந்தியக் குடியரசுத் துணைத் தலைவர் தேர்தல் 2002-முடிவுகள்

## மேற்கோள்கள்

பகுப்பு:இந்தியத் தேர்தல்கள்
அன்பழகன்

**அன்பழகன்** (*Anbalagan*) என்பது இந்தியவில் தமிழ்நாட்டில் பெரும்பால குடும்பப் பெயராக உள்ளது . இப்பெயருடன் கூடிய முக்கியமானவர்கள்.
* பேராசிரியர் க. அன்பழகன், திமுக முன்னாள் பொதுச்செயலாளர்
* சாக்கோட்டை க. அன்பழகன், இந்திய அரசியல்வாதி (திமுக)
* கே. பி. அன்பழகன் (பிறப்பு 1958), இந்திய அரசியல்வாதி (அதிமுக)
* சி. அன்பழகன், இந்திய அரசியல்வாதி (அதிமுக)
* வ. அன்பழகன், இந்திய அரசியல்வாதி (திமுக)
* ஜெ. அன்பழகன், இந்திய அரசியல்வாதி (திமுக) 
* எம். அன்பழகன், திரைப்பட இயக்குர், திரைக்கதை எழுத்தாளர்
* தி. அன்பழகன், இந்திய அரசியல்வாதி (அதிமுக)
* சவானி அன்பழகன், இந்திய தமிழ் அறிவியலாளர். 

பகுப்பு:ஆண் தமிழ்ப் பெயர்கள்
உரூபேசு குமார் சிங்

**உரூபேசு குமார் சிங் (''Rupesh Kumar Singh'')** இந்தியாவின் சார்க்கண்டு மாநிலத்தைச் சேர்ந்த ஒரு பத்திரிக்கையாளர் ஆவார். மனித உரிமை மீறல் மற்றும் பழங்குடி மக்களை துன்புறுத்துதல் போன்ற  செய்திகளால் நன்கு அறியப்படுகிறார். 2021 ஆம் ஆண்டு இந்தியாவில் பெகாசசு உளவு மென்பொருள் திட்டம் அறியப்பட்டபோது   பெகாசசு திட்டம்   மூலம் கண்காணிக்கப்பட்டவர்கள் பட்டியலில்  இவரது தொலைபேசி எண் (அவரது இரண்டு குடும்ப உறுப்பினர்களின்  உட்பட) கண்டறியப்பட்டது. பழங்குடியின மக்களுக்கு எதிரான பாதுகாப்புப் படையினரின் வன்முறை குறித்து அறிக்கை செய்ததற்காக இந்திய மத்திய அரசு தன்னை குறிவைத்ததாக உரூபேசு குமார் சிங் கூறினார். இவ்வாறு குறிவைக்கப்பட்ட மற்ற நான்கு பத்திரிகையாளர்களுடன் சேர்ந்து இந்திய உச்ச நீதிமன்றத்தில் இவர் வழக்குத் தொடுத்தார். இதன் மூலம் நீதித்துறை மேற்பார்வை மற்றும் சம்பந்தப்பட்ட அதிகாரிகளுக்கு தண்டனை வழங்குவதற்கான வழிமுறையைக் கோரினார்..

உரூபேசு குமார் சிங் பழங்குடியினர் பிரச்சினைகளில் பணியாற்றும் சமூக ஆர்வலரான இப்சா சதாசியை மணந்தார். இவரின் மனைவியும்  பெகாசசு திட்டத்தின் மூலம்  குறிவைக்கப்பட்டு கண்காணிக்கப்பட்டார்.

2022  ஆம் ஆண்டு சூலை மாதத்தில்  ராம்கர் மாவட்டத்தில் உள்ள இவரது வீட்டில் இருந்து சார்க்கண்டு காவல்துறையால் கைது செய்யப்பட்டார். தொழிற்சாலை மாசுபாடுகளால் கிராமங்களில் ஏற்படும் நோய் பாதிப்புகள் குறித்து சமீபத்தில் சிங் அறிக்கை வெளியிட்டதால் அவர் குறிவைக்கப்பட்டதாக  உரூபேசின்  மனைவி சதாசி கூறினார்.

## மேற்கோள்கள்

## புற இணைப்புகள்
* Rupesh Kumar Singh on Twitter

பகுப்பு:ஜார்க்கண்டு நபர்கள்
பகுப்பு:வாழும் மக்கள்
பகுப்பு:பத்திரிகையாளர்கள்
ஓல்மியம் அசிட்டைலசிட்டோனேட்டு

**ஓல்மியம் அசிட்டைலசிட்டோனேட்டு** (*Holmium acetylacetonate*) என்பது Ho(C5H7O2)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உலோக ஓல்மியம் அல்லது ஓல்மியம்(III) ஐதரைடை அசிட்டைலசிட்டோனுடன் சேர்த்து வினைபுரியச் செய்து அல்லது ஓல்மியம்(III) குளோரைடுடன் அமோனியம் அசிட்டைலசிட்டோனேட்டைச் சேர்த்து வினைபுரியச் செய்தும் ஓல்மியம் அசிட்டைலசிட்டோனேட்டைத் தயாரிக்கலாம். . இதன் நீரிலி வடிவம் வறண்ட வளிமண்டலத்தில் நிலையானதாகவும் ஈரப்பதமான காற்றில் நீரேற்றையும் உருவாக்குகிறது. 
## மேற்கோள்கள்

## புற இணைப்புகள்

* 
* 


பகுப்பு:ஓல்மியம் சேர்மங்கள்
பகுப்பு:கனிம வேதியியல் சேர்மங்கள்
பகுப்பு:அசிட்டைலசிட்டோனேட்டு அணைவுகள்
மஞ்சள் வயிற்றுக் கதிர்க்குருவி

**மஞ்சள் வயிற்றுக் கதிர்க்குருவி** (*Yellow-bellied warbler*)(*அப்ரோசுகோபசு சூப்பர்சிலியாரிசு*) என்பது புதர் கதிர்க்குருவி (*செட்டிடே* குடும்பம்) சிற்றினமாகும். இது முன்னர் "பழைய உலக கதிர்க்குருவி" கூட்டத்தில் சேர்க்கப்பட்டது.

இது வங்கதேசம், பூட்டான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. மிதமான காடுகள், மிதவெப்ப மண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக்காடு ஆகியவை இதன் இயற்கை வாழ்விடங்களாகும்.
[இடது|thumb| [பூட்டான்|பூட்டானின் திங்டிபியில்.]]

## மேற்கோள்கள்


பகுப்பு:வடகிழக்கு இந்தியப் பறவைகள்
பகுப்பு:கதிர்க்குருவி
பிரசியோடைமியம்(V) ஆக்சைடு நைத்திரைடு

**பிரசியோடைமியம்(V) ஆக்சைடு நைத்திரைடு** (*Praseodymium(V) oxide  nitride*) என்பது PrNO என்ற மூலக்கூற்று வாய்ப்பாட்டினால் விவரிக்கப்படும் ஒரு கனிமச் சேர்மம் ஆகும். இச்சேர்மத்தில் பிரசியோடைமியம் +5 என்ற ஆக்சிசனேற்ற நிலையில் உள்ளது. பிரசியோடைமியம் உலோகமும் நைட்ரிக் ஆக்சைடும் திண்ம நியான் முன்னிலையில் 4 கெல்வின் வெப்பநிலையில் வினைபுரிந்து பிரசியோடைமியம்(V) ஆக்சைடு நைத்திரைடு உருவாகிறது. பிரசியோடைமியம் நைட்ரசன் அணுக்களுடன் முப்பிணைப்பும், ஆக்சிசன் அணுக்களுடன் இரட்டைப் பிணைப்பும் கொண்ட நேர்கோட்டு படிகக் கட்டமைப்பை பிரசியோடைமியம்(V) ஆக்சைடு நைத்திரைடு ஏற்கிறது.     

## வினைகள்
கூடுதலான நைட்ரிக் ஆக்சைடுடன் பிரசியோடைமியம்(V) ஆக்சைடு நைத்திரைடு வினைபுரிந்து NPrO(NO) மற்றும்  NPrO(NO)2 போன்ற அணைவுச் சேர்மங்களை உருவாக்கி இச்சேர்மம் ஓர் இலூயிசு அமிலமாக வெளிப்படுகிறது. மேலும் பிரசியோடைமியம்(IV) ஆக்சைடாகவும் நைட்ரசனாகவும் சிதைவடைகிறது:
:PrNO → PrO2 + N2

## மேற்கோள்கள்

பகுப்பு:பிரசியோடைமியம் சேர்மங்கள்
பகுப்பு:நைட்ரைடுகள்
பகுப்பு:ஆக்சைடுகள்
கருமுகக் கதிர்க்குருவி

**கறுப்பு முக கதிர்க்குருவி** (*Black-faced warbler*)(*அப்ரோசுகோபசு இசுகிசுடிசெப்சு*) என்பது புதர் கதிர்க்குருவி (செட்டிடே குடும்பம் ) சிற்றினமாகும். இது முன்னர் "பழைய உலக கதிர்க்குருவி" குழுவில் சேர்க்கப்பட்டது.

இது பூட்டான், சீனா, இந்தியா, மியான்மர், நேபாளம் மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.


Black-faced Warbler Neora Valley National Park West Bengal India 15.04.2016.jpg|நியோரா பள்ளத்தாக்கு தேசியப் பூங்கா
Abroscopus schisticeps.jpg||
Black-faced warbler (Abroscopus schisticeps schisticeps) Phulchowki.jpg|நேபாளத்தில்


## மேற்கோள்கள்

பகுப்பு:நேபாளப் பறவைகள்
பகுப்பு:கதிர்க்குருவி
செம்முகக் கதிர்க்குருவி

**செம்முகக் கதிர்க்குருவி** (*Rufous-faced warbler*)(*அப்ரோசுகோபசு அல்போகுலாரிசு*) என்பது புதர் கதிர்க்குருவிகுடும்பமான செட்டிடேவினைச் சார்ந்த சிற்றினமாகும். இது முன்னர் "பழைய உலக கதிர்க்குருவி" குழுவில் சேர்க்கப்பட்டது.

இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தைவான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

## மேற்கோள்கள்


பகுப்பு:வடகிழக்கு இந்தியப் பறவைகள்
பகுப்பு:கதிர்க்குருவி
அப்ரோசுகோபசு

***அப்ரோசுகோபசு*** (*Abroscopus*) என்பது செட்டிடே குடும்பத்தில் உள்ள "கதிர்க்குருவி" பேரினம் ஆகும். இது முன்னர் சில்விடேவில் சேர்க்கப்பட்டது.

## சிற்றினங்கள்
இதில் பின்வரும் மூன்று சிற்றினங்களைக் கொண்டுள்ளது:

## மேற்கோள்கள்

பகுப்பு:பறவைப் பேரினங்கள்
பகுப்பு:கதிர்க்குருவி
துன் டாக்டர் லிம் சோங் யூ விரைவுச்சாலை

**துன் டாக்டர் லிம் சோங் யூ விரைவுச்சாலை** அல்லது **கூட்டரசு சாலை 3113 (மலேசியா)** ஆங்கிலம்: *Tun Dr Lim Chong Eu Expressway* அல்லது *Federal Route 3113*; சீனம்: 林倉祐大道; மலாய்: *Lebuhraya Tun Dr Lim Chong Eu* அல்லது *Jalan Persekutuan 3113*; என்பது மலேசியாவின் பினாங்கில் உள்ள ஒரு விரைவுச்சாலை ஆகும். இந்தச் சாலை ஜார்ஜ் டவுன் நகரத்தை பத்து மாவுங் நகர்ப் பகுதியுடன் இணைக்கிறது.

17.84 கி.மீ. (11.09 மைல்) நீளம் கொண்ட இந்த விரைவுச் சாலை, பினாங்கு தீவின் கிழக்குக் கடற்கரையைச் சுற்றி வருகிறது. முன்னாள் பினாங்கின் முதல்வர் துன் டாக்டர் லிம் சோங் யூ நினைவாக 7 டிசம்பர் 2010-இல் அமைக்கப்பட்டது.

## பொது

இந்த விரைவுச்சாலையின் கிலோமீட்டர் 0, பத்து மாவுங் நகர்ப் பகுதியில் அமைந்துள்ளது. இந்தச் சாலையில் இரண்டு பிரிவுகள் உள்ளன: 

**ஜெலுத்தோங் விரைவுச் சாலை** *(Jelutong Expressway);* 

**பாயான் லெப்பாஸ் விரைவுச் சாலை** *(Bayan Lepas Expressway).* 

### பின்னணி

1983-ஆம் ஆண்டு பினாங்கு பாலம் கட்டப்படும் போது இங்கு ஒரு முன்னோடிச் சாலை உருவாக்கப் பட்டது. 1985-இல் சாலை கட்டுமானம் முடிவுற்றது. பின்னர், இந்தச் சாலை வடக்கு நோக்கி ஜெலுத்தோங் விரைவுச் சாலையாகவும்; தெற்கே பாயான் லெப்பாஸ் விரைவுச் சாலையாகவும் நீட்டிக்கப்பட்டது.

முன்னாள் பினாங்கு முதல்வர் லிம் சோங் யூ 24 நவம்பர் 2010-இல் காலமானார். அவர் இறந்த பிறகு, 2010 டிசம்பர் 7-ஆம் தேதி, பினாங்கு மாநில அரசாங்கம் அவரின் நினைவாக அந்த விரைவுச் சாலைக்கு துன் டாக்டர் லிம் சோங் யூ விரைவுச்சாலை எனப் பெயரை மாற்றியது.

துன் டாக்டர் லிம் சோங் யூ விரைவுச்சாலையில் தெங்கு குடின் – குளுகோர் சாலையும் () *(Jalan Tengku Kudin–Gelugor-Penang Bridge)* இணைகிறது.

## மேற்கோள்

## மேலும் காண்க
* பினாங்கு கடலடி சுரங்கப்பாதை
* பினாங்கு பாலம்
* பினாங்கு இரண்டாவது பாலம்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
பகுப்பு:ஜார்ஜ் டவுன், பினாங்கு
அகன்ற அலகு கதிர்க்குருவி

இடது|thumb| மந்தமான நிறத்துடன் இளம் குருவி
**அகன்ற அலகு கதிர்க்குருவி** (*Broad-billed warbler*)(*திகெல்லியா ஹோட்க்சோனி*) என்பது புதர் கதிர்க்குருவி (செட்டிடே குடும்பம் ) சிற்றினமாகும். இது முன்னர் " பழைய உலக கதிர்க்குருவி" குழுவில் சேர்க்கப்பட்டது. மேலும் இது *திகெல்லியா* என்ற ***ஒற்றைச் சிற்றின*** பேரினத்தைச் சேர்ந்தது.

இது பூட்டான், சீனா, இந்தியா, லாவோஸ், மியான்மர், நேபாளம் மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:வடகிழக்கு இந்தியப் பறவைகள்
பகுப்பு:நேபாளப் பறவைகள்
பகுப்பு:கதிர்க்குருவி
எசு மோங்கே

**எசு மோங்கே** என்பவர் சகதாயி கானரசின் கானாக 1246 அல்லது 1247 முதல் 1252 வரைப் பதவி வகித்தவர் ஆவார்.

## வாழ்க்கை
இவர் சகதாயி கான் மற்றும் எசுலுன் கதுனின் ஐந்தாவது மகன் ஆவார். ககான் குயுக் கானுடன் நல்ல நட்பில் இருந்த காரணத்தால் காரா குலாகுவைப் பதவியிலிருந்து நீக்கிவிட்டு, 1246ஆம் ஆண்டு அல்லது 1246ஆம் ஆண்டு வாக்கில், இவர் சகதாயி கானரசின் கானாக நியமிக்கப்பட்டார். எனினும், அடுத்த ககானாகிய மோங்கே கான் ஒக்தாயி கானின் குடும்ப ஆதரவாளர்களை ஒழித்துக் கட்டும் நடவடிக்கைகளைத் தொடங்கினார். அதில் சில சகதாயி இன உறவினர்களும் அடங்குவர். எசு மோங்கே பதவியில் இருந்து நீக்கப்பட்டார். காரா குலாகுவின் மனைவி ஒர்கானாவால் மரண தண்டனைக்கு உட்படுத்தப்பட்டார். பிறகு காரா குலாகு தனது முந்தைய பதவியான கான் பதவியில் அமர்த்தப்பட்டார்.

இவருக்கு நைஷி என்ற ஒரு மனைவி இருந்தார். இவருக்குக் குழந்தைகள் இல்லை. அடிக்கடிக் குடிபோதையிலேயே இவர் இருந்ததாக இவரைப் பற்றிக் குறிப்புகள் உள்ளன. எனவே இவரின் மனைவி மற்றும் இவரது உயர் அதிகாரி பகால்தீன் மர்கினானி ஆகியோர் இவரது பெயரில் ஆட்சி செய்தனர்.

## உசாத்துணை


பகுப்பு:சகதாயி கான்கள்
பகுப்பு:1252 இறப்புகள்
முபாரக் ஷா (சகதாயி கான்)

**முபாரக் ஷா** என்பவர் சகதாயி கானரசின் கான் ஆவார்.

## வாழ்க்கை
இவர் காரா குலாகு மற்றும் எர்ஜின் கதுனின் மகன் ஆவார். இசுலாமுக்கு மதம் மாறிய முதல் சகதாயி கான் இவர் தான். 1252இல் இவரது தந்தையின் இறப்பிற்குப் பிறகு, முபாரக் ஷா சகதாயி கானரசின் கனாகப் பதவிக்கு வந்தார். இவரின் தாய் அரசப் பிரதிநிதியாகச் செயல்பட்டார். 1260இல் ககான் பதவிக்கு உரிமை கோரிய அரிக் போகே, சகதாயி கானின் பேரனாகிய அல்குவைக் கானாக நியமித்தார். அடுத்த ஆண்டு கானரசின் பெரும்பாலான பகுதிகளைத் தனது கட்டுப்பாட்டுக்குள் அல்கு வைத்திருந்தார். அல்கு அரிக் போகேவிற்கு எதிராக 1262ஆம் ஆண்டு கிளர்ச்சியில் ஈடுபட்ட போது ஒர்கானா அல்குவுக்கு ஆதரவளித்தார். 1266ஆம் ஆண்டு அல்கு இறந்த பிறகு, குப்லாய் கானின் உத்தரவின்றி, முபாரக் ஷாவைக் கானாக எர்ஜின் மீண்டும் பதவியில் அமர வைத்தார். குப்லாய் கானும் ககான் பதவிக்கு உரிமை கோரி இருந்தார். இரண்டு வருடங்களுக்கு முன் அரிக் போகேயைத் தோற்கடித்து இருந்தார். எனினும் குப்லாய் கான், சகதாயியின் கொள்ளுப் பேரனாகிய பரக்கிற்குக் கானரசின் இருவராட்சி முறையில் இரண்டாம் ஆட்சியாளராகுவதற்கு ஆதரவளித்தார். முபாரக் ஷாவின் இராணுவத்தின் விசுவாசத்தைப் பரக் பெற்றார். சீக்கிரமே பரக், முபாரக் ஷாவிற்கு எதிராக முன்னேறினர். முபாரக் ஷாவை அதே ஆண்டு நாடு கடத்தினார். பிறகு முபாரக் ஷா 1271ஆம் ஆண்டு பரக்கிற்கு எதிராகக் கய்டுவிற்கு ஆதரவளித்தார். எனினும் சீக்கிரமே கய்டுவின் மற்றொரு எதிரியான ஈல்கான் அபகாவின் பக்கம் கட்சி தாவும் நிலைக்குக் கட்டாயப்படுத்தப்பட்டார்.

கரவுனாக்களின் தலைவராக அபகா கான் இவரை நியமித்தார். 1276ஆம் ஆண்டு தென்கிழக்குப் பாரசீகப் பகுதிகளைக் குடும் சேதத்திற்கு உள்ளாக்கிய போது இயற்கையான காரணங்களால் இவர் இறந்தார்.

## குடும்பம்
இவருக்கு ஏராளமான மனைவிகளும் ஐந்து மகன்களும் இருந்தனர். 

# ஒல்ஜை புகா
#* குத்லுக் ஷா
# போரல்கி
#* துத்லுக்
# கோர்கடை
# எசன் புலத்
# கதக்

## உசாத்துணை


பகுப்பு:சகதாயி கான்கள்
சுந்தா புதர் கதிர்க்குருவி

**சுந்தா புதர் கதிர்க்குருவி** (*Sunda bush warbler*)(கோரோர்னிசு வல்கேனியசு) என்பது செட்டிடே குடும்பத்தில் உள்ள ஒரு வகை பறவைச் சிற்றினம் ஆகும். இது இந்தோனேசியா, மலேசியா மற்றும் பிலிப்பீன்சு ஆகிய நாடுகளில் காணப்படுகிறது. இது சிறிய, மந்தமான, பழுப்பு நிற கதிர்க்குருவியாகும். பெரும்பாலான கதிர்க்குருவிகளைப் கூச்ச சுபாவமுள்ள மற்றும் இவற்றைக் காண்பதைவிட இவற்றின் ஓசையே எளிதில் கேட்கக்கூடியது.

## மேற்கோள்கள்

பகுப்பு:கதிர்க்குருவி
திருவிதாங்கூர் மகாராஜாக்கள்

**திருவிதாங்கூர் மகாராஜாக்கள்** (*Maharajas of Travancore*) என்பது இந்தியாவின் கேரளாவின் தெற்குப் பகுதியில் இருந்த திருவிதாங்கூர் இராச்சியத்தின் ஆட்சியாளர்களின் முதன்மைப் பட்டமாகும். திருவிதாங்கூர் மகாராஜா 1949 வரை திருவிதாங்கூர் இந்தியாவுடன் இணைக்கப்படும் வரை திருவிதாங்கூரின் தலைசிறந்த ஆட்சியாளராக இருந்தார். அப்போதிருந்து, திருவிதாங்கூர் மகாராஜா ஒரு பெயரிடப்பட்ட பதவியாக இருக்கிறது.

## திருவிதாங்கூர் இராச்சியத்தின் மகாராஜாக்கள்

## மகாராஜா பட்டம்
1947-இல் இந்தியா சுதந்திரமடைந்த பிறகு, மகாராஜா சித்திரை திருநாள் தனது மாநிலத்தை இந்திய ஒன்றியத்துடன் இணைக்க ஒப்புக்கொண்டார். திருவிதாங்கூர் அண்டை நாடான கொச்சி மாநிலத்துடன் இணைக்கப்பட்டது. சித்தரை திருநாள் திருவிதாங்கூர்-கொச்சி ஒன்றியத்தின் "இராஜ்பிரமுகராக" 1 ஜூலை 1949 முதல் 31 அக்டோபர் 1956 வரை பணியாற்றினார்.  நவம்பர் 1, 1956 அன்று, திருவிதாங்கூர்-கொச்சியின் மலையாள மொழி பேசும் பகுதிகளை அண்டை மாநிலமான சென்னை மாகாணத்துடன் இணைத்து கேரள மாநிலம் உருவாக்கப்பட்டது. அத்துடன் சித்திரை திருநாளின் "ராஜ்பிரமுக்" அலுவலகம் முடிவுக்கு வந்தது. 28 டிசம்பர் 1971 அன்று, இந்திய அரசாங்கம் பழைய சமஸ்தானங்களின் ஆட்சியாளர்களின் அங்கீகாரத்தை ரத்து செய்ததால், சித்திரை திருநாள் தனது தனிப்பட்ட பணபலன்கள் மற்றும் பிற சலுகைகளை இழந்தார். அன்றிலிருந்து திருவிதாங்கூர் அரச குடும்பத்தின் தலைவரே ஒழிக்கப்பட்ட பட்டத்தைத் தாங்கி நிற்கிறார். திருவனந்தபுரம் பத்மநாபசாமி கோயில் தொடர்பான சடங்குகளில் திருவிதாங்கூர் மகாராஜாவாக தனது கடமைகளை நிறைவேற்றுகிறார். 2012 ஆம் ஆண்டு, கேரள உயர் நீதிமன்றம் "முஜீபா ரஹ்மான் எதிர் கேரள மாநிலம்" என்ற வழக்கு மீதான தீர்ப்பில், அரசியலமைப்புச் சட்டத்தின் 26-வது திருத்தத்தின் மூலம் இந்திய மாநிலங்களின் ஆட்சியாளர்களின் உரிமைகள் மற்றும் சலுகைகள் பறிக்கப்பட்ட 363-வது பிரிவு நீக்கப்பட்டது. இன்னும் ஆட்சியாளர்களின் பெயரும் பட்டமும் அப்படியே உள்ளது. பெயர்கள் மற்றும் பட்டங்கள் அரசியலமைப்பின் 291 மற்றும் 362 வது பிரிவுகளின் கீழ் உரிமைகள் அல்லது சலுகைகள் என்று கருதப்படாததால் அது பாதிக்கப்படவில்லை. எனவே பட்டங்கள் அரசால் ஒழிக்கப்படவில்லை; அவர்களின் அரசியல் அதிகாரங்களும் பணப்பலன்கள் பெறும் உரிமை மட்டுமே ரத்து செய்யப்பட்டது. 

## மேலும் பார்க்கவும்

* திருவிதாங்கூர்
* திருவிதாங்கூர் அரச குடும்பம்
* பிரித்தானியாவின் இந்தியப் பேரரசு

## குறிப்புகள்

## வெளி இணைப்புகள்
*http://www.deccanchronicle.com/140103/news-current-affairs/article/moolam-thirunal-anointed-head-travancore-royal-house
பகுப்பு:திருவிதாங்கூர் மன்னர்கள்
பகுப்பு:கேரள வரலாறு
பகுப்பு:திருவிதாங்கூர் நாடு
மஞ்சள்-வயிற்றுப் புதர் கதிர்க்குருவி

**மஞ்சள்-வயிற்றுப் புதர் கதிர்க்குருவி** (*Yellow-bellied bush warbler*)(*கோரோர்னிசு அக்கேந்திசூயிடெசு*) என்பது கதிக்குருவிக் ( குடும்பம்  செட்டிடே) சிற்றினமாகும். இது முன்னர் "பழைய உலக கதிர்க்குருவி" குழுவில் சேர்க்கப்பட்டது.

இது சீனா மற்றும் தைவானின் பிரதான நிலப்பகுதிகளில் காணப்படுகிறது. ஹியூம் புதர் கதிர்க்குருவியின் துணையினமாக முன்பு கருதப்பட்டது.

## மேற்கோள்கள்

பகுப்பு:சீனப் பறவைகள்
பகுப்பு:கதிர்க்குருவி
பிரசியோடைமியம் ஆர்த்தோ இசுக்காண்டேட்டு

**பிரசியோடைமியம் ஆர்த்தோ இசுக்காண்டேட்டு** (*Praseodymium orthoscandate*) என்பது PrScO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இச்சேர்மம் பெரோவ்சுகைட்டு கட்டமைப்பைக் கொண்ட ஓர் அருமண் ஆக்சைடுமாகும்.
## தயாரிப்பு
பிரசியோடைமியம்(III,IV) ஆக்சைடுடன் இசுகாண்டியம்(III) ஆக்சைடை சேர்த்து வினைப்படுத்துவதன் மூலம் பிரசியோடைமியம் ஆர்த்தோ இசுக்காண்டேட்டு தயாரிக்கப்படுகிறது.

## பண்புகள்
பிரசியோடைமியம் ஆர்த்தோ இசுக்காண்டேட்டு பச்சை நிறத்தில் ஒரு திண்மமாகக் காணப்படுகிறது. Pnma என்ற இடக்குழுவுடன் செஞ்சாய்சதுர பெரோவ்சுகைட்டு வகை படிக கட்டமைப்பைக் கொண்டுள்ளது.

## இவற்றையும் காண்க
*பிரசியோடைமியம்
*இசுக்காண்டியம்
*ஆக்சிசன்

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:இசுக்காண்டியம் சேர்மங்கள்
பகுப்பு:ஆக்சைடுகள்
தவுசூக் மொழி

**தவுசூக்** (ஆங்கிலம்: *Tausug;* மலாய்: *Bahasa Suluk* ஜாவி: بَهَسَ سُوگ; தவுசூக் மொழி: *Sūg*) என்பது பிலிப்பீன்சு நாட்டில் உள்ள சூலு மாநிலத்திலும் *(Province of Sulu, Philippines);* மலேசியாவின் சபா மாநிலத்தின் கிழக்குப் பகுதியிலும்; தவுசூக் *(Tausūg)* எனும் மக்களால் பேசப்படும் ஆஸ்திரோனீசிய *(Austronesian Language)* மொழியாகும்.  

சுலு தீவுக் கூட்டத்தில் *(Sulu Archipelago)* உள்ள பாசிலான் தீவு *(Basilan);* தாவி-தாவி தீவு *(Tawi-Tawi);* ஜாம்போங்கா தீபகற்பம் *(Zamboanga Peninsula);* தெற்கு பலவான் *(Southern Palawan)* மற்றும் மலேசியாவின் கிழக்கு சபா முழுவதும், தவுசூக் மொழி பரவலாகப் பேசப்படுகிறது.

## மேற்கோள்கள்

## மேலும் காண்க
* அக்லன் மொழி
* செபுவான மொழி
* மத்திய பிகோல் மொழி

பகுப்பு:மலேசிய மொழிகள்
பகுப்பு:பிலிப்பீனிய மொழிகள்
ஹியூம் புதர் கதிர்க்குருவி

**ஹியூம் புதர் கதிர்க்குருவி** (*Hume's bush warbler*)(*கோரோர்னிசு புரூனென்சென்சு*) என்பது புதர்க் கதிர்க்குருவியின் சிற்றினமாகும் (செட்டிடே குடும்பம்). இது முன்னர் "பழைய உலகக் கதிர்க்கருவி" குழுவில் சேர்க்கப்பட்டது.

## பரவல்
குயூமின் புதர் கதிர்க்குருவி நேபாளம் மற்றும் இந்தியாவின் இமயமலையில் காணப்படுகிறது.

இது முன்பு மஞ்சள் வயிறு புதர்க்குருவின் இணை இனமாகக் தெளிவாகக் கருதப்பட்டது.

## பெயரிடல்
இந்தியாவில் பணியாற்றிய இங்கிலாந்து இயற்கை ஆர்வலர் ஆலன் ஆக்டேவியன் ஹியூமின் நினைவாக இதற்குப் பொதுப்பெயர் இடப்பட்டது.

## மேற்கோள்கள்

பகுப்பு:கதிர்க்குருவி
கங்கா சிங்

மகாராஜா **சர் கங்கா சிங்** (*Ganga Singh*) (13 அக்டோபர் 1880 - 2 பிப்ரவரி 1943), 1888 முதல் 1943 வரை பிகானெர் (இந்தியாவின் இன்றைய ராஜஸ்தான் ) மாநிலத்தை ஆண்ட மகாராஜா ஆவார். ஏகாதிபத்ததிய போர் அமைச்சரவையின் உறுப்பினராக, இவர் வெர்சாய் அரண்மனையில் கண்ணாடி மண்டபத்தில் "அமைதி ஒப்பந்தம்" கையெழுத்தாகும் போது இருந்தார். 

இவர் ஒரு நவீன சீர்திருத்த தொலைநோக்கு பார்வையாளராக பரவலாக நினைவுகூரப்படுகிறார்.

## சுயசரிதை
பிகானேர் மாநிலத்தின் ஆண்டுவந்த இராஜ்புத்திரக் குடும்பத்தைச் சேர்ந்த இலால் சிங் சாகிப் மற்றும் அவரது மனைவி சந்திரவதிஜி ஆகியோருக்கு 1880 ஆம் ஆண்டு அக்டோபர் 13 ஆம் தேதி விஜயதசமி நாளில் கங்கா சிங் பிறந்தார்.

## இறப்பு
இவர் 56 ஆண்டுகால ஆட்சிக்குப் பிறகு தனது 62 வயதில் 2 பிப்ரவரி 1943 அன்று மும்பையில் இறந்தார். இவருக்குப் பின்னர் இவரின் மகன் சாதுல் சிங் பிகானேரின்|மகாராஜா ஆனார்.

## சாதனைகள்
thumb|1919-இல் கங்கா சிங்

* சிங் கங்கை கால்வாயை கட்டி புதிய பகுதிக்கு வந்து குடியேற மக்களை ஊக்கப்படுத்தினார். பஞ்சாபின் சுற்றுவட்டாரப் பகுதிகளில் இருந்து ஏராளமான மக்கள் அங்கு குடியேறினர். அவர்களில் பெரும்பாலும் நில உரிமையாளர்களான சீக்கிய குடும்பங்கள், 1920-களில் இந்த பகுதிக்கு குடிபெயர்ந்தனர். 
* 1899-1900 ஆம் ஆண்டு இப்பகுதியில் ஏற்பட்ட மிக மோசமான பஞ்சத்தை இவர் வெற்றிகரமாக சமாளித்தார். இந்தப் பஞ்சம், இப் பிரச்சனையில் இருந்து நிரந்தரமாக விடுபட ஒரு நீர்ப்பாசன அமைப்பை ஏற்படுத்த இளம் மகாராஜாவைத் தூண்டியது.
* இவர் சிறீ கங்காநகர் என்ற நகரத்தையும் அதன் சுற்றுப்புறப் பகுதியையும் ராஜஸ்தானின் மிகவும் வளமான தானியக் கிண்ணமாக உருவாக்கினார்
* இவர் 1902 மற்றும் 1926 க்கு இடையில் பிகானேரில் (இவரின் தந்தை லால் சிங்கின் நினைவாக பெயரிடப்பட்டது) இலால்கர் அரண்மனையையும் கட்டினார்.
* இவர் இரயில்வே மற்றும் மின்சார வலையமைப்பை மாநிலத்திற்கு கொண்டு வந்தார்.
* சிறைச் சீர்திருத்தங்களை அறிமுகப்படுத்தினார். பிகானேர் கைதிகள் இந்தியாவின் தரைவிரிப்புகளை நெய்து தயாரித்து சர்வதேச சந்தைகளில் விற்பனை செய்தனர்.
* இவர் நகராட்சிகளுக்கு தேர்தல் போன்ற பகுதி உள் ஜனநாயகத்தை நிறுவினார். மேலும், உதவி மற்றும் ஆலோசனைக்காக ஒரு மந்திரி சபையை நியமித்தார்.
* சில நிலச் சீர்திருத்தங்களும் அறிமுகப்படுத்தப்பட்டன.
* இவர் தனது மாநிலத்தில் புதிய முயற்சிகளைத் தொடங்குவதற்கு அண்டை மாநிலத்தைச் சேர்ந்த தொழில்முனைவோர் மற்றும் விவசாயிகளைத் தூண்டினார்.
* இவர் 1931 ஆம் ஆண்டில் இராம்தேவ்ராவில் இராம்தேவ் பீரின் சமாதிக்கு சமாதி மேலே இருக்கும் கோவிலை கட்டினார்.
* பெண்கல்விக்காக பல பள்ளிகள் மற்றும் கல்லூரிகளை நிறுவினார்.
* தேஷ்நோக்கில் உள்ள கர்னி மாதா கோவிலின் பிரதான கதவுகளாகப் பயன்படுத்துவதற்காக அலங்காரமாக வடிவமைக்கப்பட்ட இரண்டு வெள்ளிக் கதவுகளை இவர் நன்கொடையாக வழங்கினார்.

## சான்றுகள்

## வெளி இணைப்புகள்
* Ganga Singh at realbikaner.com
* Ganga Singh at the British National Portrait Gallery

பகுப்பு:1943 இறப்புகள்
பகுப்பு:1880 பிறப்புகள்
இலால்கர் அரண்மனை

**இலால்கர் அரண்மனை** (*Lalgarh Palace*) என்பது இந்திய மாநிலமான ராஜஸ்தானில் உள்ள பிகானேரில் உள்ள ஒரு அரண்மனையாகும். தற்போது இது பாரம்பரிய விடுதியாக உள்ளது. இது 1902 மற்றும் 1926 க்கு இடையில் பிகானேர் மகாராஜா சர் கங்கா சிங்கிற்காக கட்டப்பட்டது. இலட்சுமி நிவாஸ் அரண்மனை இலால்கர் அரண்மனையின் ஒரு பகுதியாகும். ஆனால் அது குத்தகைக்கு கொடுக்கப்பட்டு சமீபத்தில் ஒரு பாரம்பரிய விடுதியாக பயன்படுத்தப்படுகிறது.

## வரலாறு
இந்த அரண்மனை 1902 மற்றும் 1926 க்கு இடையில் இந்தோ சரசனிக் பாணியில் கட்டப்பட்டது. மகாராஜா கங்கா சிங் (1881-1942) சிறுவயதாக இருந்தபோது, தற்போதுள்ள ஜுனாகாத் கோட்டை மன்னருக்குப் பொருத்தமற்றதாகக் கருதியதால், இந்த கட்டிடம் பிரித்தனியக் கட்டுப்பாட்டில் உள்ள ஆட்சிப் பிரதிநிதியால்  நிறுவப்பட்டது. கங்கா சிங் தனது தந்தை மகாராஜா லால் சிங்கின் நினைவாக அரண்மனைக்கு பெயரிட வேண்டும் என்று முடிவு செய்தார். 

கங்கா சிங், வேட்டையாடுவதற்காக புகழ்பெற்றவர்.  இவருடன் வேட்டையாடுவதற்காக அரண்மனைக்கு வந்த 1920 இல் ஜார்ஜஸ் கிளெமென்சோ, ராணி மேரி, ஐந்தாம் ஜார்ஜ், ஹார்டிங் பிரபு, இர்வின் பிரபு உட்பட பல விருந்தினர்களுக்கு விருந்தளித்தது. அரண்மனையின் முதல் குறிப்பிடத்தக்க விருந்தினராக கர்சன் பிரபு இருந்தார்.

thumb|360x360px| இரவில் அரண்மனையின் தோற்றம்

## மேற்கோள்கள்

## இலக்கியத்தில்
*
*
*
*
## வெளி இணைப்புகள்

*Homepage of the Lallgarh Palace Hotel
*Homepage of the Laxmi Niwas Palace Hotel
*Homepage of the Narendra Bhawan
பகுப்பு:இராசத்தான் அரண்மனைகள்
பகுப்பு:Coordinates on Wikidata
பகுப்பு:இந்திய பாரம்பரிய விடுதிகள்
இராஜ்யசிறீ குமாரி

**இராஜ்யசிறீ குமாரி** (*Rajyashree Kumari*) (பிறப்பு: ஜூன் 4, 1953) இந்தியாவைச் சேர்ந்த முன்னாள் துப்பாக்கி சுடும் வீரர் ஆவார். இவரது 16 வயதில் துப்பாக்கி சுடுதலுக்காக 1968-இல் இவருக்கு அருச்சுனா விருது வழங்கப்பட்டது, இவர் பிகானேர் இராச்சியத்தின் மகாராஜா டாக்டர் கர்னி சிங் என்பவருக்கும் அவரது மனைவி மகாராணி சுசீலா என்பருக்கும் மகளாவார்.

இவர் தற்போது  மகாராஜா கங்கா சிங் அறக்கட்டளையின் தலைவரும் இலால்கர் அரண்மனையின் உரிமையாளரும் ஆவார். இராஜ்யசிறீ பிகானேரில் பல தொண்டு அறக்கட்டளைகளை நடத்தி வருகிறார். சிறு வயதிலேயே திருமணம் செய்து கொண்ட இவர், கருத்து வேறுபாடு காரணமாக விவாகரத்து பெற்றார். இவருக்கு அனுபமா குமாரி என்ற ஒரு மகளும், சஜ்ஜன் சின் என்ற மகனும் உள்ளனர்.

## சான்றுகள்

பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:1953 பிறப்புகள்
செவ்வால் கீச்சான்

**செவ்வால் கீச்சான்** அல்லது **துர்கெஸ்தான் கீச்சான்**, (*Red-tailed shrike*)(*உலானியசு பீனிகுரோய்ட்சு*)  என்பது கீச்சான் குடும்பத்தைச் சேர்ந்த (உலானிடே) சிற்றினமாகும். இது முன்பு இசபெல்லைன் கீச்சான் மற்றும் செம்முதுகு கீச்சான் இணையினமாகக் கருதப்பட்டது.

## விளக்கம்
இறகுகள் மணல் நிறமும் சிவப்பு வாலும் கொண்டது.

## பரம்பல்
தெற்கு சைபீரியா மற்றும் மத்திய ஆசியாவில் செவ்வால் கீச்சான் இனப்பெருக்கம் செய்கிறது.

## பழக்கவழக்கங்கள்
இவை இடம்பெயரக்கூடிய நடுத்தர அளவிலான குருவியாகும். இவை பெரிய பூச்சிகள், சிறிய பறவைகள், கொறித்துண்ணிகள் மற்றும் பல்லிகளைச் சாப்பிடுகிறது. மற்ற கீச்சான்களைப் போலவே இது முக்கிய இடங்களில் வேட்டையாடுகிறது. இது திறந்த வெளியில் பயிரிடப்பட்ட இடங்களில் இனப்பெருக்கம் செய்கிறது.

## படங்கள்

படிமம்:Lanius phoenicuroides, Vila de Sena, Birding Weto, c.jpg|alt=ஜாம்பேசி ஆறு, மொசாம்பிக்|மொசாம்பிக், ஜாம்பேசி ஆற்றில்
படிமம்:Lanius phoenicuroides MHNT.ZOO.2010.11.213.Turkménistan.jpg|alt=Eggs MHNT|முட்டைகள்
படிமம்:Cuculus canorus MHNT.ZOO.2010.11.150.34.jpg|alt=Cuculus canorus in a clutch of Lanius phoenicuroides - MHNT|முட்டைகள்


## மேற்கோள்கள்

## வெளி இணைப்புகள்
* Oiseaux படங்கள்

பகுப்பு:ஆப்பிரிக்கப் பறவைகள்
ஆஸ்கர் சாலா

**ஆஸ்கர் சாலா** (*Oskar Sala*) (18 ஜூலை 1910 - 26 பிப்ரவரி 2002) ஒரு ஜெர்மன் இசையமைப்பாளரும் மின்னணு இசையின் முன்னோடியும் ஆவார். மின்னனு கூட்டிணைப்பியின் ஆரம்ப வடிவமான *டிராட்டோனியம்* என்ற கருவியை இவர் வாசித்தார்.

## ஆரம்ப கால வாழ்க்கை
சாலா, ஜெர்மனியின் துரிங்கியாவில் உள்ள கிரீஸில் பிறந்தார். இவர் தனது இளமை பருவத்தில் பியானோ மற்றும் ஆர்கான் போன்ற இசைக் கருவிகளைப் படித்தார். இளமை பருவத்தில் பியானோ கச்சேரிகளை நிகழ்த்தினார். 1929 ஆம் ஆண்டில், இவர் பெர்லின் காப்பகத்தில் இருந்த இசையமைப்பாளரும் வயலின் மேதையுமான பால் ஹிண்டெமித்துடன் பியானோ மற்றும் இசையமைப்பைப் படிக்க பெர்லினுக்குச் சென்றார். பள்ளியின் ஆய்வகத்தில் டாக்டர் பிரெட்ரிக் ட்ரட்வீனின் சோதனைகளையும் இவர் பின்பற்றினார். டிராட்வீனின் முன்னோடி மின்னணு கருவியான *டிராட்டோனிய*த்தை இசைக்கக் கற்றுக்கொண்டார்.

சாலா 1932 மற்றும் 1935 க்கு இடையில் பெர்லின் பல்கலைக்கழகத்தில் இயற்பியல் படித்தார். டெலிஃபங்கன் பிரபலப்படுத்த எதிர்பார்த்த "வோல்க்ஸ்ட்ராடோனியம்", "டெலிஃபங்கன் டிராட்டோனிய"த்தை உருவாக்க இவர் உதவினார். 1935 இல் இவர் ஒரு "ரேடியோ-டிராட்டோனியம்" மற்றும் 1938 இல் ஒரு சிறிய வடிமான "கான்செர்ட்ராடோனியம்" ஆகியவற்றை உருவாக்கினார்.

ஆஸ்கர் சாலா நாட்சி காலத்தில் இராணுவ வீரராக இருந்தவர். இரண்டாம் உலகப் போரின் போது சாலா கிழக்குப் போர் முனையில் இருக்கும்போது இவர் காயமடைந்தார்.
thumb|260x260px| மிக்ஸ்டுர் டிராட்டோனியம், 1952

இவர் பெர்லின் சபையின் கௌரவ உறுப்பினராக இருந்தார் .

## மரபு
18 ஜூலை 2022 அன்று, கூகுள் தனது 112வது பிறந்தநாளை கூகுளின் கேலிச்சித்திரம் மூலம் கொண்டாடியது.

## இலக்கியத்தில்
* Peter Donhauser (2007). *Elektrische Klangmaschinen*. Boehlau Vienna (in German).
* Peter Badge (2000). *Oskar Sala:Pionier der elektronischen Musik*. Satzwerk, 100pp. 
* Pablo Freire / Audionautas (2011/2012). *Oskar Sala. El último artesano*. Parts 1234  (in Spanish)
## சான்றுகள்

## வெளி இணைப்புகள்
*
*

பகுப்பு:2002 இறப்புகள்
பகுப்பு:1910 பிறப்புகள்
பகுப்பு:இசைக்கருவி வடிவமைப்பாளர்கள்
தினகரன் (வானியலாளர்)

**தினகரன்** (*Dinakara*; 1550) இந்தியாவைச் சேர்ந்த ஒரு வானியல் வல்லுநர் ஆவார். இவர் சூரியன் மற்றும் சந்திரனின் இயக்கத்தை அடிப்படையாகக் கொண்ட இந்திய நாட்காட்டிகளை ( பஞ்சாங்கம் ) தயாரிப்பதில் சந்திராக்கி (33 வசனங்களைக் கொண்டது) என்ற கட்டுரையை உருவாக்கினார். கட்டுரை 150 கையெழுத்துப் பிரதிகள் மற்றும் வர்ணனைகளுடன் உள்ளது, அவற்றில் சில விளக்கப்பட்டு, மொழிபெயர்க்கப்பட்டு நவீன அணுகுமுறைகளுடன் ஒப்பிடப்பட்டுள்ளன.

இவரது மூன்றாவது படைப்பான *திதிசாரணி* (அல்லது *தினகரசாரணி* ) (1583) பஞ்சாங்கங்கள், நாட்கள், திதிகள், நட்சத்திரங்கள் மற்றும் யோகங்களின் கணக்கீடு ஆகியவற்றை உள்ளடக்கியது. மேலும் இது மகாதேவனின் முந்தைய படைப்பான மகாதேவியை அடிப்படையாகக் கொண்டது. தினகரனின் பணி இரண்டாம் ஹரிதத்தாவுக்கு ஒரு தாக்கத்தை ஏற்படுத்தியது.   

## சான்றுகள்

## வெளி இணைப்புகள்
* Candrarki MS

பகுப்பு:இந்திய வானியலாளர்கள்